KOMISIJOS REGLAMENTAS (EB) Nr. 1103/2005
2005 m. liepos 13 d.
dėl Egipto kilmės ryžių importo licencijų paraiškų pagal Komisijos reglamente (EB) Nr. 955/2005 nustatytas tarifines kvotas 2005 metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (1),
atsižvelgdama į 2005 m. birželio 23 d. Komisijos reglamentą (EB) Nr. 955/2005 dėl Egipto kilmės ryžių importo į Bendriją kvotos atidarymo (2), ypač į jo 4 straipsnio 3 dalį,
kadangi:
(1)
KN 1006 kodu klasifikuojamų ryžių importo licencijų paraiškose, pateiktose nuo 2005 m. liepos 1 d. iki liepos 4 d. 13 valandos, ir apie kurias pranešta Komisijai, prašomas kiekis yra 59 135 tonų, o didžiausias importuotinas kiekis yra 9 342 tonos KN 1006 kodu klasifikuojamų ryžių remiantis protokolu prie Europos-Viduržemio jūros šalių ir Europos Bendrijų bei jų valstybių narių ir Egipto Arabų Respublikos susitarimo, kad būtų atsižvelgta į Čekijos Respublikos, Estijos Respublikos, Kipro Respublikos, Vengrijos Respublikos, Latvijos Respublikos, Lietuvos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos (3) prisijungimo prie Tarybos sprendimo 2005/89/EB (4).
(2)
Todėl reikėtų nustatyti sumažinimo procentą iki 2005 m. liepos 4 d. 13 val. pateiktoms importo licencijų paraiškoms, kurioms 100 % sumažinamas pagal Reglamento (EB) Nr. 1785/2003 11 straipsnį apskaičiuotas muitas.
(3)
Reikėtų daugiau nebeišduoti importo licencijų, pagal kurias muitas sumažinamas 100 % 2005 metams.
(4)
Atsižvelgiant į jo tikslą, šis reglamentas turėtų įsigalioti jo paskelbimo dieną,
PRIĖMĖ ŠĮ REGLAMENTĄ:
1 straipsnis
Pagal iki 2005 m. liepos 4 d. 13 val. pateiktas ir Komisijai praneštas KN 1006 kodu klasifikuojamų ryžių importo licencijų paraiškas pagal Reglamentu (EB) Nr. 955/2005 atidarytas tarifines kvotas yra išduodamos licencijos prašomiems kiekiams taikant 84,202249 sumažinimo koeficientą.
2 straipsnis
Pagal KN 1006 kodu klasifikuojamų ryžių importo licencijų paraiškas, pateiktas nuo 2005 m. liepos 4 d. 13 val. iki 2005 metų pabaigos, importo licencijos pagal Reglamentu (EB) Nr. 955/2005 atidarytas tarifines kvotas yra neišduodamos.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. liepos 13 d.